Diari Oficial de la Generalitat Valenciana


Sumari del DOGV 6082, del 19-08-2009 (2009/8889)

Assumpte civil 000407/2009. Notificació de la sentència a Ferdinard Kwaku Tenda.
--------------------------------------------------------------------------------

### Dades del document

Número de DOGV
:   6082

Data del DOGV
:   19-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8889


Data del document
:   24-06-2009

Organisme emissor
:   Jutjat de Primera Instància Número 4 de València

Tipus de document
:   Edicte

Assumpte civil 000407/2009. Notificació de la sentència a Ferdinard Kwaku Tenda. [2009/8889]  
María Teresa Esteve Ramos, secretària del Jutjat de Primera Instància número 4 de València, fa saber:  
Que en este Jutjat se segueix procediment de judici verbal (desnonament per falta de pagament) 000407/2009, a instàncies d'Adelina Montesinos Ferrando contra Ferdinand Kwaku Tenda.  
En el judici a què es fa referència s'ha dictat la sentència que té l'encapçalament i la dispositiva que, literalment, diuen així:  
«Sentència número 000122/2009  
València, 10 de juny de 2009  
La magistrada jutgessa Beatriz de la Rubia Comos, del Jutjat de Primera Instància número 4 d'esta ciutat, ha vist les presents actuacions de judici verbal de desnonament número 000407/2009, promogudes per la procuradora Esperanza de Oca Ros, en nom i representació d'Adelina Montesinos Ferrando, i assistida del lletrat Rafael Peguero Perales, contra Ferdinard Kwaku Tenda, en rebel·lia en este procediment.  
Dispositiva  
Estime íntegrament la demanda interposada per la procuradora Esperanza de Oca Ros, en nom i representació d'Adelina Montesinos Ferrando, contra Ferdinard Kwaku Tenda, declare resolt el contracte d'arrendament subscrit entre ambdues parts en relació amb el local/l'habitatge situat a València, carrer del Baró de San Petrillo, número 7, baixos, per falta de pagament de les rendes i quantitats assimilades que s'hi indiquen, i condemne l'arrendatari Ferdinand Kwaku Tenda a sotmetre's a l'anterior declaració i a deixar, dins del termini legal, vacu, lliure i expedit i a disposició de la part actora l'immoble ressenyat; així mateix, estime l'acció de reclamació de rendes formulada conjuntament amb aquella i condemne Ferdinard Kwaku Tenda a pagar a l'actor la quantitat de 9.650,47 euros, més les rendes que es reporten fins a l'execució de la sentència i els interessos legals d'acord amb l'article 576 de la Llei d'Enjudiciament Civil, amb expressa imposició a la part demandada de les costes processals.  
Notifiqueu la present resolució, i feu saber a les parts que esta no és ferma, pel fet de ser susceptible de ser recorreguda en apel·lació. Este recurs, del qual en serà sabedora l'Audiència Provincial, s'haurà de preparar davant este Jutjat dins del termini dels cinc dies següents al de la notificació de la present resolució, i l'escrit de preparació haurà de complir els requisits que assenyala l'article 457.2 de la Llei 1/2000, d'Enjudiciament Civil. Així mateix, feu saber que, de conformitat amb l'article 449.1 de la Llei d'Enjudiciament Civil, no s'admetrà als demandats el recurs d'apel·lació, extraordinari per infracció processal o cassació, si en preparar-lo no manifesten, i ho acrediten per escrit, tindre pagades les rendes vençudes i les que d'acord amb el contracte hagen de pagar de bestreta.  
Que el secretari expedisca una testimoniança de la present resolució, la qual s'unirà a les actuacions en què es va dictar, i que porte l'original al llibre de sentències (d'acord amb l'establit en l'article 265 de la LOPJ).  
Esta és la meua sentència, jutjant en primera instància, que pronuncie, mane i firme.  
Segueixen les firmes. Rubricats».  
I perquè valga de notificació en la forma deguda, amb prevenció dels recursos expressats en l'esmentada resolució a la part demandada que es troba en parador desconegut, Ferdinard Kwaku Tenda, i d'acord amb el que disposa l'article 164 de la Llei d'Enjudiciament Civil, expedisc el present edicte.  
València, 24 de juny de 2009.- La secretària judicial: María Teresa Esteve Ramos.